《次韵梅花四首》
宋代·陈棣

得得寻梅已觉迟，凭栏空赋惜花诗。
流传远信人千里，漏泄春工雪一枝。
照水丰容妃子浴，傍山瘦影伯夷饥。
最怜清绝牵情处，月落参横画角悲。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。